એમ તો ગુજરાતમાં ૧૯૭૩માં નવનિર્માણ આંદોલનનો પ્રાણ ગણાયેલા લોકનાયક જયપ્રકાશ નારાયણે પછીથી પોતાના વતન-રાજ્ય બિહારમાં ઈંદિરા ગાંધીવિરોધી આંદોલન આરંભીને કેન્દ્રમાં જનતા પાર્ટીની મોરારજી દેસાઈ સરકાર સ્થાપિત કરવા સુધીનો માર્ગ પ્રશસ્ત કર્યો હતો. જે. પી. ના જ ચેલકાઓ આજે બિહાર અને રાષ્ટ્રીય રાજકારણમાં સામસામે છે, જે રીતે અણ્ણા હઝારેના ચેલકા અરવિંદ કેજરીવાલ (દિલ્હીના મુખ્ય પ્રધાન અને ‘આપ’ના સંયોજક) તથા કિરણ બેદી (દિલ્હીમાં ભાજપની નૈયા ડૂબાડનાર દેશનાં સર્વપ્રથમ મહિલા આઈપીએસ અધિકારી) આમનેસામને જણાય છે.